Það hefur verið mikið fjör eftir að smálaxinn mætti í ríkari mæli í Norðurá . Veiðimaður sem var að veiða á Munaðarnessvæði sá stóra torfu fara framhjá sér og eitthvað ofar í ána . Smálaxinn er því mættur fyrir alvöru í ána . Norðurá hefur gefið næstum 200 laxa og síðasta holl veiddi um 70 laxa . Öll skilyrði eru góð í veiðiánum þessa dagana fyrir laxinn á mæta . “ Það veiddust 16 laxar í fyrsta hollinu í Grímsá og fiskurinn er komin víða um ána , ” sagði Eyþór Hauksson sem var við veiðar í ánni í byrjun tímabilsins . Það eru komnir laxar úr Jötnabrúarhyl , Oddstaðafljóti og Efstahyl í Grímsá , svo einhverjir staðir séu nefndir til sögunnar . Eftir rólega byrjun í Hítará eru fyrstu laxar sumarsins komnir á land í ánni og það sama er hægt að segja um Straumfjarðará .